ไฟแนนเซียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

PHATRA กำไรเท่าตัวแจกปันผล 97%
บริษัทหลักทรัพย์ ภัทร (PHATRA) ประกาศผลการดำเนินงานปี 2552 กำไรสุทธิ 425.88 ล้านบาท คิดเป็นกำไรหุ้นละ 1.99 บาท พุ่งขึ้น 105.44% จากปี 2551 กำไรสุทธิ 207.30 ล้านบาท หรือ 0.97 บาทต่อหุ้น 
ด้านคณะกรรมการบริษัทมีมติจ่ายเงินปันผลอีกในอัตราหุ้นละ 1.35 บาท รวมเป็นเงินทั้งสิ้น 288.22 ล้านบาท ให้แก่ผู้ถือหุ้นที่มีชื่อในทะเบียนวันที่ 11 มี.ค.นี้ กำหนดจ่ายเงินวันที่ 11 พ.ค. 2553 โดยรวมทั้งปีแจกเงินปันผลหุ้นละ 1.95 บาท ซึ่งรวมเป็นเงินปันผล 416.32 ล้านบาท หรือมีอัตราการจ่ายเงินปันผลเท่ากับ 97.75% ของกำไรสุทธิ
ไทยคมขาดทุนน้อยลง 
บริษัท ไทยคม (THCOM) รายงานผลการดำเนินงานปี 2552 ขาดทุนสุทธิ 471.22 ล้านบาท ดีขึ้น 33% จากปี 2551 ขาดทุนสุทธิ 713.18 ล้านบาท โดยมีรายได้รวมจำนวน 7,685 ล้านบาท เพิ่มขึ้น 604 ล้านบาท หรือ 8.5% และบริษัทมีกำไรจากอัตราแลกเปลี่ยนพลิกจากปีก่อนที่ขาดทุนจากอัตราแลกเปลี่ยนจำนวน 369 ล้านบาท 
ก.ล.ต. เพิ่มคุณภาพไฟลิงเฮียริงถึง 26 ก.พ.
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ก.ล.ต. จะปรับปรุงขั้นตอนการยื่นแบบแสดงรายการข้อมูลการเสนอขายหลักทรัพย์ (แบบไฟลิง) ให้มีประสิทธิภาพยิ่งขึ้น เพื่อให้ผู้ลงทุนได้รับทราบข้อมูลของบริษัทผู้ออกหลักทรัพย์ที่ครบถ้วนเพียงพอและเป็นปัจจุบัน และมีระยะเวลาในการพิจารณาข้อมูลได้อย่างเหมาะสม ซึ่งจะมีผลต่อการวิเคราะห์ความเสี่ยงก่อนตัดสินใจลงทุน ก.ล.ต. จึงเปิดรับฟังความคิดเห็นจากผู้เกี่ยวข้องและผู้ที่สนใจ (เฮียริง) จนถึงวันที่ 26 ก.พ. 2553
“บริษัทที่ออกหลักทรัพย์ต้องเปิดเผยข้อมูลครบถ้วน และไม่มีการเปลี่ยนแปลงข้อมูลในสาระสำคัญอีกแล้วอย่างน้อย 14 วันก่อนที่จะมีผลใช้บังคับ จากเดิมที่กำหนดให้เปิดเผยข้อมูลก่อนที่จะมีผลใช้บังคับอย่างน้อย 30 วัน แต่บริษัทสามารถแก้ไขข้อมูลในแบบ Filing ได้ตลอดเวลา และในระหว่างการยื่นแบบ Filing หาก ก.ล.ต. มีประเด็นข้อสังเกตที่อาจมีนัยสำคัญต่อการพิจารณาของผู้ลงทุน เมื่อบริษัทและที่ปรึกษาทางการเงินชี้แจงหรือตอบคำถาม แล้วนำคำถามคำตอบดังกล่าวเผยแพร่บนเว็บไซต์ของ ก.ล.ต. (www.sec.or.th) เพื่อให้ผู้ลงทุนได้รับทราบประเด็นต่างๆ ประกอบการตัดสินใจลงทุนมากขึ้น”